ОБЩИНСКА КОМИСИЯ ПО БЕЗОПАСНОСТ НА ДВИЖЕНИЕТО ПО ПЪТИЩАТА В ОБЩИНА КИРКОВО
УТВЪРЖДАВАМ:…………п………..
КМЕТ НА ОБЩИНА КИРКОВО
						 	  /ШИНАСИ СЮЛЕЙМАН/
ПРОТОКОЛ
от проведено заседание 
на OбщКБДП Кирково на 18.06.2025 г.

Днес 18.06.2025г. от 14.00 часа се проведе редовно заседание на ОбщКБДП Кирково, назначена със Заповед №РД -10-449/03.08.2022 г. на Кмета на община Кирково. Председателят на  ОбщКБДП КИРКОВО, обяви наличието на кворум и откри заседанието. На Заседанието присъстваха следните членове на Комисията: 
Председател: Тасим Хадживейсал – Зам. Кмет на община Кирково
Секретар: Селчук Бекир – Гл. спец. “Транспорт и ТД”
Членове:
1. Кръстин Запрянов- главен архитект на община Кирково
2.Владимир Хаджиев – общински съветник
3.арх. Ерай Юсуф – мл. експерт “СА” при ОбА Кирково
4. Исмаил Сали – Гл. спец. “ОМП и ССИ” при ОбА Кирково
5. Веселин Каменов – Началник група “ОП”  РУ Кирково
6. Силвия Наскова Докузова – представител на ФСМП- Кирково

Председателят представи и предложи за гласуване дневният ред:
	1. Обсъждане на писмо с рег.№812100-8566 от 07.05.2025 година на Министъра на вътрешните работи, относно използването на индивидуални електрически превозни средства/ИЕПС/ и дву – или триколесни пътни превозни средства, които не са ИЕПС и не подлежат на регистрация, популярни като тротинетки.
2. Текущи

	По т. 1 от дневния ред:
Комисията разгледа и обсъди писмо с рег.№812100-8566 от 07.05.2025 година на Министъра на вътрешните работи, относно използването на индивидуални електрически превозни средства/ИЕПС/ и дву – или триколесни пътни превозни средства, които не са ИЕПС и не подлежат на регистрация, популярни като тротинетки, а именно: Всички членове на комисията бяха се запознали с писмото на Министъра на вътрешните работи и изразиха подкрепа за включване на текстове по отношение на ИЕПС/индивидуални електрически превозни средства/ в Наредба №1 на ОбС Кирково, като отделна алинея в раздел II, и да се публикува в интернет страницата на община Кирково за обществена консултация и да предоставя възможност на заинтересованите лица да направят своите предложения и становища по проекта за допълнение на Наредба №1 за опазване на обществения ред, поддържане чистотата на населените места и ползване на общинска собственост.
По т. 2 от дневния ред:  постъпили 2 броя заявки от технически сътрудник В ОбА Кирково с. Кирково на ул „Комсомолска“ и ул. „В. Левски по 3/три/ броя,  постъпили докладни от Кметовете на кметства с. Фотиново- 1 бр., с. Каялоба- 2 бр., с. Мъглене- 2 бр., с. Китна-2 бр., писмо от Началника на РУ Кирково за с. Стоманци -1 бр. и Заявление от жители на с. Дружинци - 1 бр.  за изграждане на напречни изкуствени неравности и направени огледи от страна на служители на ОбА Кирково.
След разисквания Комисията РЕШИ:
По т. 1 от дневния ред: 
Комисията предлага  на Кмета на община Кирково изработването на проект на нормативен акт, съгласно чл. 26, ал. 4 от Закона за нормативните актове, в законоустановения срок от 30 дни, община Кирково чрез настоящото публикуване за обществена консултация да предоставя възможност на заинтересованите лица да направят своите предложения и становища по проекта за допълнение на Наредба №1 за опазване на обществения ред, поддържане чистотата на населените места и ползване на общинска собственост в община Кирково.
По т. 2 от дневния ред: 
Да се изградят изкуствени напречни неравности в с. Кирково на ул „Комсомолска“ и ул. „В. Левски“ по 2 броя,  с. Фотиново ул. „Г.С.Раковски“ - 1 бр., с. Каялоба в близост до магазина- 2 бр., с. Мъглене преди и след джамията- 2 бр., с. Китна мах. Юмераглар и Долна Китна-2 бр., с. Стоманци в близост до двете спирки-2 бр. и с. Дружинци да спортната площадка - 1 бр.    като при изграждането на изкуствените напречни неравности да се спазят изискванията на НАРЕДБА № РД-02-21-1 ОТ 1 ОКТОМВРИ 2024 Г. ЗА УСЛОВИЯТА ЗА ИЗГРАЖДАНЕ ИЛИ МОНТИРАНЕ ВЪРХУ ПЛАТНОТО ЗА ДВИЖЕНИЕ НА ИЗКУСТВЕНИ НЕРАВНОСТИ И ДРУГИ СРЕДСТВА ЗА ОГРАНИЧАВАНЕ НА СКОРОСТТА НА ДВИЖЕНИЕ И ИЗИСКВАНИЯТА КЪМ ТЯХ.
Поради изчерпване на дневния ред, председателят на ОбщКБДП закри заседанието.
Настоящият протокол се състави в 2 екземпляра, копие от протокола да се връчи на членовете на Комисията.

